recursal/SuperWikiNEXT-32B huggingface dataset:
Súradnice: 12°27′J 130°50′V﻿ / ﻿12,450°J 130,833°V﻿ / -12.450; 130.833

**Darwin** je hlavné a prístavné mesto Severného teritória v Austrálii položené na pobreží Timorského mora. Je to multikultúrne mesto známe prezývkou "*Brána do Ázie*". Nachádza sa tu medzinárodné letisko Darwin International Airport a mesto je taktiež východiskovým bodom do Národného parku Litchfield a Národného parku Kakadu. Každé 2 roky sa v Darwine konajú športové hry *Arafura Games*.

Dejiny
------

Mesto bolo založené v roku 1869 pod názvom *Palmerston*. V roku 1911 bolo podľa prírodovedca Charlese Darwina premenované na Darwin. V 20. storočí bolo mesto viackrát zdevastované. V roku 1937 mesto zasiahol ničivý tajfún. V priebehu druhej svetovej vojny mesto Darwin získalo na význame, potom ako bolo až na 2000 obyvateľov evakuavané a bola doň umiestnená posádka 32 000 vojakov spojeneckých vojsk. Dňa 19. februára 1942 mesto bombardovalo 242 japonských lietadiel, ktoré popri skladoch na palivo takmer úplne zničili celé okolie prístavu. Pri útoku zahynulo najmenej 243 civilistov a vojakov. Od založenia štátu ide o prvé bombardovanie na území Austrálie. Pri bombardéroch ide o tie isté stroje, ktoré bombardovali Pearl Harbor. V porovnaní s Pearl Harborom nad Darwinom zhodili podstatne viac bômb i keď sa mestu Darwin pripisuje nižšia vojenská významnosť. V roku 1974 mesto zničil cyklón *Tracy*.

Referencie
----------

Zdroje
------

* *Tento článok je čiastočný alebo úplný preklad článku Darwin (Northern Territory) na nemeckej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Darwin (Austrália)**

| * z
* d
* u
Hlavné mestá Austrálie |
| --- |
| Federálne | 
* Canberra

 | Austrálska vlajka |
| Štátne | 
* Adelaide (Južná Austrália)
* Sydney (Nový Južný Wales)
* Brisbane (Queensland)
* Hobart (Tasmánia)
* Melbourne (Viktória)
* Perth (Západná Austrália)

 |
| Teritóriálne | 
* Darwin (Severné teritórium)
* Canberra (Teritórium austrálskeho hlavného mesta)

 |
**Štefan Nikolaj Hýroš** alebo **Štefan Nikolaj Hyroš** (Hyross de Kisvicsap) (\* 8. august 1813, Ružomberok – † 30. december 1888, Liptovský Michal) bol rímskokatolícky kňaz a historik.

Rodina
------

* otec Ignác Hýroš (Hyross de Kisvicsap)
* matka Mária rod. Zvadová

Životopis
---------

Pochádzal zo šľachtického rodu Hyroš (Hyross de Kisvicsap), ktorý do šľachtického stavu v roku 1655 povýšil cisár Leopold I. Študoval na gymnáziu v Ružomberku, v Banskej Bystrici, v Gyöngyösi, v Ostrihome, filozofiu v Spišskej Kapitule a v Egri, do 1836 teológiu na univerzite v Pešti. Sprvu pôsobil ako kaplán a farár na viacerých miestach Slov. 1845 – 1851 prof. cirk. dejín a kanonického práva v Spišskej Kapitule. Na kňažských pôsobiskách vykonával nar.-osvetovú prácu, príslušník slovenského národného hnutia. Roku 1861 účastník memorandového zhromaždenia v Martine, 1863 zakladajúci člen MS, Spolku sv. Vojtecha, slov. gymnáziu v Kláštore pod Znievom. Autor príležitostných prejavov, náboženských článkov, no najvýznamnejšia je jeho historická tvorba. Autor monografie o likavskom hradnom panstve a rkp. práce o starobylých chrámoch, priekopníckeh diela slov. dejín umenia.

Dielo
-----

* Srdečné uvítanie... Frant. Jozefa I. ...pod Kriváňom, Levoča roku 1852
* Kde jest pravda?, Bratislava roku 1855
* Zámok Lykavka a jeho páni, poťahom na državie, Liptov a okolie, Martin roku 1876

Referencie
----------

1. 1 2  HYROŠ z Výčapkov. In: NOVÁK, Jozef; VÍTEK, Peter. *Lexikón erbov šľachty na Slovensku II : Liptovská stolica*. Ilustrácie Ladislav Čisárik. Bratislava : Hajko & Hajková, 2004. 175 s. ISBN 80-88700-60-4. S. 44 – 45.

Literatúra
----------

* *Pedagogická encyklopédia Slovenska*

Externé odkazy
--------------

* Záznam o narodení a krste v matrike farnosti Ružomberok; pokrstený ako Stephan Hiros
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 149738
* VIAF: 9646156565739923500002
Pamätná tabuľa v Čachticiach
**Tatrín** (1844 – 1848) bol jeden z najznámejších slovenských spolkov. Cieľom spolku bolo všestranne podporovať a zveľaďovať kultúrny život a vzdelanosť na Slovensku, najmä vydávaním a distribúciou kníh v slovenskom jazyku a podporou slovenských študentov. Tým prispel významne ku kodifikácii spisovného slovenského jazyka.

Prvé zasadnutie
---------------

Vznikol na podnet Ľudovíta Štúra na schôdzi v Liptovskom Svätom Mikuláši v dňoch 26. – 28. augusta 1844. Predsedom spolku sa stal Michal Miloslav Hodža, pokladníkom Gašpar Fejérpataky-Belopotocký. Prísediacimi (členmi výboru) boli Ľudovít Štúr, Jozef Miloslav Hurban, Ctiboh Zoch a Matej Tučka.

Zakladajúcu listinu podpísali (v poradí): Fejérpataky-Belopotocký, Hodža, Hurban a - doslova - Ľud.Štúr, Ľud.Klein a iní. Uložená je v Múzeu Janka Kráľa v Liptovskom Mikuláši na Hodžovej fare. V roku 1848 predniesol hybský notár Klein na verejnom zhromaždení v Mikuláši "Žiadosti slovenského národa" - základný revolučný text tých rokov.

Vydali *Pozvanie*, v ktorom vyzvali všetkých národovcov pridať sa k Tatrínu:

*Kto len čo-to cíti ako Slovák, musí uznať; že je zvrchovaný čas, aby sa pre slovenský národ a život niečo po slovensky začalo.*

Druhé zasadnutie
----------------

Konalo sa 6. augusta 1845 v Liptovskom Mikuláši.

Tretie zasadnutie
-----------------

Konalo sa 16. – 17. septembra 1846 opäť v Liptovskom Svätom Mikuláši. Na zasadnutí sa prijal návrh na zbieranie slovenských *starožitností* a vydávanie ľudovýchovného časopisu. Keďže kráľovská rada nechcela Tatrínu povoliť tlač, lebo spolok ešte nebol schválený, podalo zhromaždenie žiadosť o povolenie Tatrína. Zvolili deputáciu, ktorá mala ísť k panovníkovi a vláde do Rakúska

Štvrté zasadnutie
-----------------

Malo sa konať v Novom Meste nad Váhom, kde však nenašli vhodné miestnosti, nakoľko ich predošlé miesto stretnutia bolo prezradené počas toho ,ako bola na ich hlavy vypísaná odmena Uhorskou vládou za buričstvo a preto prijali pozvanie Jozefa Urbanovského na faru v Čachticiach. Zasadnutie sa konalo 9. – 10. augusta 1847. Podľa prezenčnej listiny bolo prítomných 61 osôb. Popredné osobnosti vtedajšieho národného hnutia sa tu dohodli na pravopise slovenčiny, uzniesli sa *na reč spisovnú povýšiť slovenčinu*, prijali zásady, ako písať. Tu bol prijatý aj etymologický princíp ortografie.

Medzi prítomnými boli napríklad Michal Miloslav Hodža, Ľudovít Štúr, Jozef Miloslav Hurban, Ján Kalinčiak, Janko Francisci-Rimavský, Ondrej Caban, Eugen Gerometta, Jozef Ščasný, Ctiboh Zoch, Samo Bohdan Hroboň, Martin Hattala a i.

Spolok zanikol v roku 1848.

Členovia
--------

Štefan Marko Daxner

František Madva, Samo Chalupka, Janko Kráľ a Ľudovít Štúr.

Referencie
----------

1. ↑  V. Ammer: *Čachtice*, 1997
**PhDr. Mária Šimková, PhD.** sa narodila 17. apríla 1963 vo Vranove nad Topľou. V rokoch 1982 – 1987 absolvovala štúdium na Filozofickej fakulte Univerzity Pavla Jozefa Šafárika v Košiciach so zameraním na slovenský jazyk a literatúru s dôrazom na históriu. Titul PhDr. získala v roku 1987. Po skončení štúdia pôsobila v období 1987 – 1988 na Pedagogickej fakulte v Prešove UPJŠ v Košiciach ako odborná asistentka. Od roku 1988 je pracovníčkou Jazykovedného ústavu Ľudovíta Štúra Slovenskej akadémie vied so sídlom v Bratislave, kde strávila obdobie študijného pobytu a následne pôsobila ako odborná pracovníčka.

Okrem toho, v rokoch 1995 – 1997 vyučovala aj na Pedagogickej fakulte Univerzity Komenského v Bratislave, v rokoch 1999 – 2001 na Pedagogickej fakulte Trnavskej univerzity v Trnave a v roku 2004 na Filozofickej fakulte Masarykovej univerzity v Brne.

Od roku 2002 vedie Slovenský národný korpus. Jej vedecká práca sa zameriava na súčasný slovenský jazyk z hľadiska jeho systému, najmä morfologickej roviny, a komunikácie, predovšetkým syntaktickej roviny. Okrem toho sa venuje aj lexikografickému a počítačovému spracovaniu slovenského jazyka. 

**Významné ocenenia:**

V roku 2005 získala významné ocenenie od Slovenskej akadémie vied za výnimočný prínos k budovaniu infraštruktúry pre vedecký výskum, pričom stála v čele oceneného kolektívu.

**Oblasť Výskumu:**

Jej pôsobenie v oblasti výskumu sa zameriava na korpusovú a kvantitatívnu lingvistiku, kde sa venuje systematickému zhromažďovaniu a analýze lingvistických dát. Okrem toho sa venuje aj synchrónnej a porovnávacej lingvistike, kde preskúmava súčasný stav jazyka a jeho vzťahy s inými jazykmi. Jej záujem sa ďalej rozvíja v oblasti gramatiky, kde skúma jazykové štruktúry a ich funkcie v komunikácii. Jej široký pohľad na lingvistiku je prínosom pre pochopenie jazyka z viacerých perspektív.

1. ↑
2. ↑
Mapa regiónu Mikronézia
**Mikronézia** (z gr. *μικρος* (malý) a *νησος* (ostrov), teda „Maloostrovie") je časť Oceánie v Tichom oceáne zhruba medzi rovníkom a 20 stupňami severnej dĺžky a 130-180 východnej šírky. Skladá sa (v závisloti od definície) asi z 1440 - 1500 spravidla malých ostrovov a atolov a má rozlohu asi 3420 km2. Pôvodní obyvatelia sa označujú ako Mikronézania. 

Leží medzi Filipínami na západe, Indonéziou na juhozápade, Papuou-Novou Guineou a Melanéziou na juhu a Polynéziou na juhovýchode a východe.

Pojem zaviedol Jules Dumont d’Urville v roku 1831 (pozri pod Polynézia).

Do Mikronézie dnes patrí týchto 8 štátov a závislých území:

* Vlajka Mikronézie Mikronézia (rovnomenný štát);
* Vlajka Marshallových ostrovov Marshallove ostrovy;
* Vlajka Palau Palau;
* Vlajka Spojených štátov Vlajka Severných Marián Severné Mariány;
* Vlajka Nauru Nauru;
* Vlajka Kiribati Kiribati (okrem Phoenix a Line);
* Vlajka Spojených štátov Vlajka Guamu Guam.
* Vlajka Spojených štátov Ostrov Wake.

Ďalšie časti Oceánie
--------------------

* Polynézia
* Melanézia

| * z
* d
* u
Regióny sveta |
| --- |
|  **Afrika:** Severná • Západná • Stredná • Východná • Južná |
|  **Amerika:** Severná • Stredná • Južná |
|  **Ázia:** Juhovýchodná • Juhozápadná • Južná • Severná • Stredná • Východná |
|  **Európa:** Severná • Stredná • Východná • Západná • Južná |
|  **Austrália a Oceánia:** Austrália • Nový Zéland • Melanézia • Mikronézia • Polynézia |
|  **Polárne oblasti:** Antarktída • Arktída |
|  **Oceány:** Atlantický • Indický • Južný • Severný ľadový • Tichý |
| Pozri tiež *svetadiely sveta* a *kontinenty* |
**Gloria Navarretteová** (špa. Gloria Navarrette) je čilská právnička a diplomatka, bývalá veľvyslankyňa Čile v Rakúsku, na Slovensku a medzinárodných organizáciách vo Viedni.

Životopis
---------

Gloria Navarretteová vyštudovala právo na Pontificia Universidad Católica de Chile, magisterský titul z práva má z London School of Economics and Political Science. Absolvovala tiež Foreign Service Programme na Oxforde a Andrés Bello Diplomatic Academy. Pracovala na Ministerstve zahraničnch vecí v oddelení Medzinárodného súdneho dvora a na plánovacom oddelení. Bola tiež riaditeľkou kancelárie štátneho tajomníka pre zahraničné veci.

### Diplomatické pôsobenie

V diplomacii pracovala na veľvyslanectvách v Írsku, Spojenom kráľovstve, Rakúsku a pri medzinárodných organizáciách vo Viedni. Pred svojim súčasným postom bola generálna riaditeľka ceremóní a protokolu na ministerstve zahraničných vecí.

Prezident Čile Sebastián Piñera Gloriu Navarretteovú vymenoval v júni 2018 za veľvyslankyňu Čile v Rakúsku a medzinárodných organizáciách vo Viedni. Prezident Andrej Kiska prevzal poverovacie listiny 5. decembra 2018. Veľvyslankyňa je akreditovaná aj v Slovinsku.

15. marca 2023 bol prezidentkou Zuzanou Čaputovou prijatý nový veľvyslanec, Rodrigo Olsen Olivares.

Referencie
----------

1. 1 2 3 4   *Ministerio de Relaciones Exteriores* [online]. Ministerstvo zahraničných vecí Čile, 2018-06-17, [cit. 2019-10-06]. Dostupné online.
2. ↑   *Vymenovania a odvolania* [online]. Bratislava: Kancelária prezidenta SR, [cit. 2019-10-06]. Dostupné online.
3. ↑  Ministerio de Relaciones Exteriores de Chile. *Chile's Embassy* [online]. chile.gob.cl, [cit. 2019-10-07]. Dostupné online.
4. ↑   *Vymenovania a odvolania* [online]. Bratislava: Kancelária prezidenta SR, [cit. 2024-01-18]. Dostupné online.
*Kodžiki*, najstarší dochovaný rukopis z rokov 1371-1372
**Kodžiki** (jap. 古事記 – Kodžiki; doslova *Kronika/zápisy dávnych príbehov*; v slovenčine vyšlo pod názvom *Kodžiki. Japonské mýty* alebo **Furukotobumi** je najstaršia dochovaná japonská písaná kronika z roku 712 po Kr. zo začiatku obdobia Nara. Je to jedna z najvýznamnejších japonských literárnych pamiatok. Spolu s kronikou Nihongi (Nihonšoki) z r. 720 po Kr. je najdôležitejším prameňom poznania japonskej histórie, legiend a mýtov dovtedy tradovaných ústne. Jej zostavovateľom bol učený dvoran cisára *Temmu* - *Ó no Jasumaro*. Kronika však bola dokončená za vlády cisárovnej *Gemmei*. 

*Ó no Jasumaro* zapisoval údaje a udalosti podľa ústneho podania rozprávačky *Hieda no Are*, dvoranky cisára Temmu. Predhovor je zapísaný v literárnej cisárskej čínštine, samotná kronika bola zapísaná v japončine, pretože to bol jazyk, v ktorom Hieda no Are prednášala staré udalosti mýtické, pseudohistorické aj historické. Je to prepis japončiny do čínskych znakov a ideogramov.

* I. časť: vek bohov - Kamicumaki
* II. časť: panovanie prvého cisára Džimmua - Nakacumaki
* III. časť: obdobie vlád cisára Nintoku až obdobie cisárovnej Suiko (593-628) - Šimocumaki

Kronika *Kodžiki* má mimoriadny význam pre poznanie histórie a umenia Japonska. Je tiež cennou pamiatkou pôvodného náboženstva *šintó*.(šintoizmus). Celé dielo Kodžiki má skôr povahu literárnu na rozdiel od kroniky *Nihongi*, ktorá je písaná v čínštine celá a je v štýle historického diela.

Zdroj
-----

* WINKELHOFEROVÁ, Vlasta. *Slovník japonské literatury*. Praha : Libri, 2008. 335 s. ISBN 978-80-7277-373-2.


|  |  |
| --- | --- |
| Portal | Literárny portál |

  

Autoritné údaje: * BnF: 12172914q
* GND: 4249612-3
* LCCN: n81056609
* VIAF: 176605434
* WorldCat: lccn-n81056609
**Martin Rakovský** (predikát „z Veľkého Rakova"; \* 17. december 1754, Rakovo – † 25. apríl 1828, Dej) bol dôstojník, generál slovenského pôvodu.

Rodina
------

* otec Alexander Rakovský
* matka Johana rod. Dietrichová

Životopis
---------

Roku 1771 vstúpil v Banskej Bystrici, kde pravdepodobne študoval, do pluku Hadikových husárov. Od roku 1774 slúžil v Bukovine, 1784 sa zúčastnil na potláčaní sedliackeho povstania v Sedmohradsku. Roku 1789 účastník vojny s Tureckom, 1793 s Francúzskom, 1794 v Holandsku, 1796 a 1799 v bojoch v Taliansku. V roku 1812 dosiahol hodnosť generálmajora, zároveň bol povýšený do barónskeho stavu. 1801 vyznamenaný rytierskym krížom Radu Márie Terézie.

Literatúra
----------

* RAKOVSKÝ, Martin. In:  *Slovenský biografický slovník : od roku 833 do roku 1990*. Zväzok V R – Š. Martin : Matica slovenská, 1992. 560 s. ISBN 80-7090-216-7. S. 33.

Zdroj
-----

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * PIM: PIM508922
**Piazza del Popolo** (doslova Námestie ľudu, Ľudové námestie) je jedno z hlavných námestí v Ríme.

Námestie tvorí vstupnú bránu zo severnej cesty, ktorá sa nazýva „Via Flaminia". Možno tu vidieť zvyšky Aureliánovho opevnenia, ktorým bolo mesto obohnané koncom 3. storočia. Celé námestie naprojektoval a realizoval architekt Valadier v roku 1815 až 1816 z poverenia pápeža Leva XII.. Usporiadanie námestia je inšpirované egyptským a rímskym antickým umením. Valadierovi pri tom pomáhali početní umelci. Jedným z nich bol aj Giuseppe Ceccarini, autor sôch, ktoré zdobia fontány na okrajoch námestia.

Na námestí existovala jediná fontána z roku 1573, ktorej autorom bol Giacomo Della Porta. Umiestnenie ďalších fontán na námestie si vyžiadalo zvýšenie objemu prichádzajúcej vody. Kvôli tomu k originálnemu vodovodu zo 16. storočia s názvom „Acqua Vergine" bola pridaná vetva vodovodu „Acqua Felice", ktorý prechádzal blízkym parkom Villa Borghese. Tento vodovod napája fontány na východnej strane námestia. Na tejto strane sa dvíha malý vŕšok na ktorého svahu sú početné fontány a ktorý pokračuje jedným z najelegantnejších parkov Ríma, parkom Pincio.

Do stredu námestia architekt Valadier umiestnil okolo egyptského obelisku štyri nádrže, ktoré sú napájané štyrmi levmi v egyptskom štýle. Levy zosobňujú silu svietiaceho slnka a vrhajú prúdy vody na štyri svetové strany. Ďalšie dve fontány dotvárajú panorámu námestia na východnej a západnej strane. Na západnej strane fontánu tvorí boh Neptún, obklopený dvoma tritónmi. Na východnej strane je to bohyňa Ríma. Postava bohyne je z bokov obklopená zosobneniami riek Tiberu a Aniene. Celé námestie je veľmi priestranné a symetricky dokonalé. Ulicou Via del Corso je spojené s Piazza Venezia.

Iné projekty
------------

Commons
* Spolupracuj na Commons Commons ponúka multimediálne súbory na tému **Piazza del Popolo**
Portrét z 15. storočia, Codici Ashburnhamiani 1166, Biblioteca Medicea Laurenziana, Florencia
**Abú Músa Džábir ibn Hajján** (arab. أبو عبد الله جابر بن حيان بن عبد الله الأزدي *Abú Abd Alláh Džábir bin Hajján bin Abd Alláh al-Azdí*) (\* asi 721, Tus, Chorasán, Irán? – † asi 815, Kufa, Irak), známy tiež pod latinským menom **Geber** bol moslimským alchymistom, farmaceutom, filozofom, astronómom a fyzikom.

Geber sa tiež označuje ako *„otec arabskej chémie"*. Jeho etnické pozadie nie je známe, považuje sa buď za Araba alebo Peržana.

Geber je hlavne známy vďaka jeho príspevkom v chémii, zdôrazňuje systematické experimentovanie a urobil veľa, aby premenil alchýmiu z povery na vedu. Geber objavil mnoho typov, dnes bežných, chemických pomôcok. Objavil taktiež mnoho chemických látok a procesov ako napríklad kyselinu chlorovodíkovú, kyselinu dusičnú, destiláciu, kryštalizáciu.

Vydláždil aj cestu pre mnohých islamských alchymistov ako ar-Rází, al-Tughra'í a al-Irakí, ktorý žili v 9. 12. a v 13. storočí. Jeho kniha silno ovplyvnila európskych alchymistov ktorá sa oňu opierali pri hľadaní kameňa mudrcov.


|  |  |
| --- | --- |
| Portal | Chemický portálAstronomický portál |

Autoritné údaje: * BnF: 11903785q
* GND: 118864718
* ISNI: 000000037418233X
* LCCN: n85356785
* NK ČR: mzk2003198569
* VIAF: 11036
* WorldCat: lccn-n85356785
**High Performance File System** (HPFS) je pomerne moderný 16/32-bitový súborový systém vyvinutý spoločnosťami Microsoft a IBM, ktorý sa prvýkrát objavil počas novembra 1989 v ich, vtedy spoločnom, operačnom systéme OS/2 verzie 1.2.

Umožňuje lepšie využitie väčších diskov, výrazne rozširuje možnosti v pomenovaní súborov (voči FAT – na 254 znakov), zrýchľuje prístup k súborom (pomocou B-tree) a umožňuje nastaviť väčšiu bezpečnosť pri prístupe k súborom (rozšírené atribúty). HPFS umožňuje automatické radenie adresárov a súborov. Základná alokačná jednotka bola zmenená z klastra na jeden fyzický sektor (512 bajtov).

HPFS organizuje disk do série 8 MB blokov a pokiaľ to ide, súbor sa sa vždy ukladá v rámci jedného bloku. Medzi týmito bloky sú alokované 2 KB stránky (bitové mapy), ktoré obsahujú informácie o tom, ktoré sektory v rámci bloku sú voľné a ktoré sú obsadené. Toto riešenie zvyšuje výkonnosť pri prístupoch k súborom, pretože sa čítacie hlavičky disku nemusia vrátiť na logický začiatok disku, kde má starý systém FAT uložené informácie o umiestnení ďalších sektorov práve čítaného súboru.

V rámci HPFS obsahujú adresáre viac informácií než pod FAT (treba informácie o vytvorenie, modifikáciu alebo prístupu). Namiesto toho, aby ukazovateľ mieril na prvý klaster súboru, každá adresárová entita ukazuje na štruktúru FNODE. Táto štruktúra obsahuje nielen vlastné dáta, ale môže sa skladať aj z iných ukazovateľov na dáta alebo iné štruktúry.

Špecialitou HPFS je niekoľko špeciálnych objektov – SuperBlock a SpareBlock, ktoré však predstavujú určitú malú slabinu v prípade poškodenia celého súborového systému. Táto technológia umožňuje eliminovať chybové DOS hlásenie – Abort, Retry, Fail?.

HPFS386
-------

HPFS386 (riadiaci súbor HPFS386.IFS) je vylepšený súborový systém pre servery, ktorý je na trhu veľmi dlhú dobu a výrazne rozširuje možnosti štandardného HPFS. Pritom ho možno použiť aj na bežných staniciach s OS/2 bez akejkoľvek podpory siete. Jeho výhody sú:

* HPFS386 vždy ponúkal dôležitú funkciu, ktorá chýba vo Windows NT 4.0 Server. Ponúka možnosť definovať diskové limity – obmedziť diskový priestor pre jednotlivých užívateľov.
* Umožňuje použiť pre diskovú cache viac ako 2048 KB RAM, ktoré poskytuje štandardné HPFS. Jej veľkosť je obmedzená iba dostupnou RAM pamäťou
* Je plne 32-bitový a ponúka teda lepší výkon.
* Na jednotlivé diskové oddiely možné individuálne nastaviť oneskorený zápis a ďalšie HPFS parametre ako DISKIDLE a BUFFERIDLE.

Limitné hodnoty HPFS
--------------------

Obe varianty HPFS majú v zásade rovnaké limitné hodnoty. Maximálna veľkosť súboru je – 2 GB. Maximálna veľkosť logického disku je – 64 GB.  
Transparentné šifrovanie nie je podporované.  
Transparentná kompresia dát nie je podporovaná.

Externé odkazy
--------------

* HPFS – vysoce výkonný souborový systém (česky) Archivované 2007-01-07 na Wayback Machine
* Co je HPFS386 ? Archivované 2007-01-05 na Wayback Machine
* HPFS FileSystem (anglicky) Archivované 2003-08-15 na Wayback Machine
* Appendix G – HPFS Internals (anglicky)
Kráľovstvo Mercia v čase jeho najväčšieho rozmachu (7. - 9. storočie) je zelené, pôvodné územie (6. storočie) je vyznačené tmavšou farbou
**Mercia** bolo jedno zo 7 anglosaských kráľovstiev (heptarchia). Založili ho Anglovia, ktorí sa usadili na tomto územií okolo roku 500. Mercia susedila s Northumbriou, Powysom, juhowaleskými kráľovstvami, Wessexom, Sussexom, Essexom a Východným Anglickom. V 2. polovici 8. storočia malo svoje vrcholné obdobie; kráľ Offa dokonca zjednotil anglosaské kráľovstvá na juh od Northumbrie pod svoju vládu. V 
9. storočí územie ovládol Wessex, neskôr Dáni. Začiatkom 10. storočia územie ovládol opäť Wessex, čím sa stalo súčasťou vznikajúceho Anglického kráľovstva.

Začiatok
--------

Archeologické nálezy dokazujú, že Anglovia sa na území severne od rieky Temže usadili najneskôr v 6. storočí. Prvým známym vládcom Mercie bol Creoda, ktorý sa dostal k moci okolo roku 585, a po ktorom nasledoval jeho syn Pybba v roku 593.

Jeden z neskorších vládcov Penda, vládnucí do roku 655, je známy vďaka kronikárovi  Bedeovi. Bede ho nemal rád, lebo bol nepriateľom Bedeovho rodného kráľovstva, Northumbrie. Spomína, že Penda dovolil vstúpiť kresťanským misionárom do krajiny. Pendu roku 955 porazil kráľ Northumbrie Oswiu. Tým sila Mercie čiastočne upadla. Po smrti Pendovho syna sa vlády ujal Oswiu a dostal sa do sporu s ďalším synom Wulfherom. Ten potom vládol až do roku 675. Podarilo sa mu čiastočne obnoviť silnú pozíciu Mercie, ale ku koncu vlády utrpel vážnu porážku od Northumbrie. Jeho dvaja synovia sú známi pre svoje náboženské aktivity. Ich nasledovníkom vymrel Pendov rod. Ďalším významným kráľom bol Ethelbald. Musel čeliť rivalite Wihtreda z Kentu a Ineho z Wessexu. No tí postupne zomreli alebo sa vzdali trónu a Ethelbald upevnil nadvládu nad Sasmi južne od rieky Humber.

Offa
----

Po Ethelbaldovej vražde vypukla občianska vojna, z ktorej vyšiel víťazne Offa. Obnovil moc a stal sa najsilnejším kráľom mercijských dejín. Neuspokojil sa s ovládnutím južných oblastí, chcel zjednotiť aj zvyšok Anglicka. Takisto zakladal trhové centrá a vydal prvé mince používané ako platidlo. Takisto reorganizoval cirkev a pozdĺž hranice s Walesom dal postaviť obranný val. Po smrti zanechal krajinu synovi, ale ten zakrátko zomrel a na trón nastúpil vzdialený príbuzný Cenwulf v roku 796. Jeho brat Ceolwulf nastúpil po ňom a preslávil sa vojenskými výbojmi na susediace územia. Napokon bola Mercia porazená Sasmi zo západu pri Ellendune.

Dáni
----

V roku 852 sa k moci dostal Burgred a spolu s kráľom z Wessexu si podmanili severný Wales. Lenže v roku 868 prišla dánska armáda a obsadila Nottingham. Burgreda zosadili roku 874 a roku 886 sa východná časť Mercie stala dánskym územím. Na zvyšnom území vládol Aethelred v úzkom spojenectve s Wessexom. Oženil s s dcérou Alfréda Veľkého, ktorý úspešne potlačil dánske výboje. Aj jej manžel Aethelred sa zúčastnil týchto bojov, na ich následky dokonca roku 900 zomrel a jeho žena vládla až do roku 918 kým po jej smrti nenastúpil jej brat Eduard I. Starší z Wessexu.
Jedným z kľúčových prvkov efektívneho výkonu vášho počítača je správna voľba moderných zásuviek základnej dosky. V tomto článku sa pozrieme na niekoľko zásuviek, ktoré môžu zabezpečiť maximálny výkon vášho hardvéru.

1. AMD Ryzen Socket AM4
-----------------------

AMD Ryzen procesory patria k špičke v oblasti výkonu a flexibilnej konfigurácie. Zásuvka AM4 ponúka širokú škálu možností pre rôzne používateľské potreby. Od herných nadšencov po profesionálnych grafikov - AM4 je voľbou pre všetkých.

  - Široký výber procesorov s rôznym počtom jadier.

  - Kompatibilita s modernými technológiami ako PCIe 4.0.

  - Možnosť upgradu na najnovšie modely bez výmeny dosky.

- Najlepšie základné dosky am4

2. Intel LGA1200 Socket
-----------------------

Intel LGA1200 je ideálnou voľbou pre tých, ktorí sa sústreďujú na maximálny výkon pre hry a náročné aplikácie. S podporou najnovších technológií poskytuje spoľahlivý základ pre výkonné pracovné stanice.

  - Vynikajúci výkon v hrách a náročných aplikáciách.

  - Rôzne možnosti chipsetov pre rôzne účely.

  - Kvalitné chladenie procesora vďaka širokej ponuke príslušenstva.

3. PCI Express 4.0 Sloty
------------------------

Moderné grafické karty a SSD jednotky často vyžadujú vysokú šírku pásma pre dosiahnutie optimálneho výkonu. Zásuvky s podporou PCIe 4.0 zabezpečia, že váš hardvér bude využívať najnovšie možnosti v oblasti prenosu dát.

  - Dvojnásobná šírka pásma oproti PCIe 3.0.

  - Rýchlejšie prenosy dát pre grafické karty a SSD jednotky.

  - Zlepšený výkon pre náročné úlohy ako 3D rendering a video editácia.

Záver
-----

Pri výbere zásuviek základnej dosky je dôležité zvážiť vaše individuálne potreby a očakávania od počítača. AMD Ryzen Socket AM4 a Intel LGA1200 Socket sú len niektoré z možností, ktoré vám môžu poskytnúť maximálny výkon. Nezabudnite tiež na dôležitosť PCIe 4.0 slotov pre moderné komponenty. Investícia do kvalitného hardvéru sa vám určite vyplatí v podobe rýchlejšieho a spoľahlivejšieho výkonu vášho počítača.

* najlepšie základné dosky am5
* najlepšie základné dosky am3+
* najlepšie základné dosky 1155

  

* doska/platňa, ktorá je základná
* špecificky napr.:
	+ v počítačoch: pozri základná doska (počítač)
	+ v hutníctve: pozri základná platňa (zlievárenstvo)

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
|  |  |  |  |
| --- | --- | --- | --- |
| **Kráľovstvo Východných Anglov*staroangl. Ēast Engla Rīce lat. Regnum Orientalium Anglorum***

|  |  |  |
| --- | --- | --- |
| ↓ | **6. storočie – 918** | ↓ |

 |
| **Geografia**

|  |
| --- |
| Mapa štátu Mapa kráľovstva Východné Anglicko 6. storočie – 918 |

 |
| Hlavné mesto | Rendlesham, Dommoc |
| **Obyvateľstvo** |
| Národnostné zloženie | Anglosasi (skôr Anglovia), Dáni |
| Jazyky | staroangličtina, latinčina |
| Náboženstvo | anglosaské (pôvodné),katolícke (Anglosasi),staroseverské (Dáni) |
| **Štátny útvar** |
| Štátne zriadenie | dedičná monarchia |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| subrománska Británia | subrománska Británia |

 | **Nástupnícke štáty:**

|  |  |
| --- | --- |
| Wessex | Wessex |

 |

 |

**Východné Anglicko** (staroanglicky *staroangl. Ēast Engla Rīce*, tj. **Kráľovstvo Východných Anglov**, latinsky *lat. Regnum Orientalium Anglorum*) bolo jedným z rane stredovekých siedmich anglosaských kráľovstiev. Bolo pomenované po vlasti Anglov v oblasti severného Nemecka a zahŕňalo Norfolk a Suffolk. Po svadbe východoanglického princa Etheldreda sa stal súčasťou kráľovstva aj Isle of Ely. Po tomto kráľovstve je pomenovaný región Východné Anglicko.

Kráľovstvo bolo založené asi v roku 520 spojením južnej a severnej časti oblasti obývanej Anglami v predchádzajúcom storočí. Na krátku dobu, po víťazstve v roku 616 nad Northumbriou, sa stalo Východné Anglicko najmocnejším kráľovstvom Anglicka a jeho kráľ sa stal zvrchovaným pánom Anglosasov. V nasledujúcich štyridsiatich rokoch bola dvakrát porazená Merciou a to viedlo k jej oslabeniu až do roku 794, keď dal panovník Mercie Offa zabiť ich kráľa Ethelberhta a ovládol Východné Anglicko sám.

Británia okolo roku 800
Nezávislosť kráľovstva bola obnovená úspešnou vzburou proti Mercii v rokoch 825 až 827. V novembri 870 Dáni zabili kráľa Edmunda a ovládli kráľovstvo. Sasi obnovili vládu nad Východným Anglickom v roku 920, ale znovu ju stratili v rokoch 1015 až 1017, keď bola dobytá Knutom Veľkým.

Zdroj
-----

*Tento článok je čiastočný alebo úplný preklad článku Východní Anglie (království) na českej Wikipédii.*
**Mia Goth** (vlastným menom *Mia Gypsy Mello da Silva Goth*, \* 25. október 1993, Londýn, Anglicko) je anglická herečka a bývalá modelka, známa z filmov ako *Nymfomanka II.* (2013), *The Survivalist* (2015), *Liek na život* (2016), *Suspiria* (2018), *Emma.* (2020), *X* (2022), *Pearl* (2022) a *Infinity Pool* (2023).

Detstvo a mladosť
-----------------

Gothová sa narodila v Londýne v Anglicku. Jej matka je brazílskeho pôvodu a jej otec je Kanaďan, pôvodom z Nového Škótska. Jej starý otec z matkinej strany je židovsko-americký umelec Lee Jaffe a jej stará mama z matkinej strany je brazílska herečka Maria Gladys.

Krátko po narodení, žila Gothová s matkou v Brazílii. Keď mala päť rokov, vrátili sa do Spojeného kráľovstva a keď mala desať rokov, nakrátko sa presťahovali do Kanady.

Kariéra
-------

Od štrnástich rokov sa venovala modelingu. Objavila sa aj vo viacerých módnych časopisoch. 

Ako šestnásťročná sa začala zúčastňovať konkurzov na filmy. Svoju prvú rolu vo filme získala v roku 2013. Hrala v dvoch častiach filmu *Nymfomanka* spolu s herečkou Charlotte Gainsbourg a hercom Willemom Dafoem. 

V roku 2016 ju obsadil režisér Gore Verbinski do svojho filmu *Liek na život*. V roku 2018 hrala vedľajšiu úlohu v remaku *Suspiria*. V rovnakom roku sa pripojila k hereckému obsadeniu ako Robert Pattinson a Juliette Binoche vo filme *High Life*. V roku 2020 hrala v komédii *Emma.*

V roku 2022 Gothová stvárnila postavu protagonistky Maxine a antagonistky Pearl, vo filme *X*, ktorý bol pozitívne prijatí filmovými kritikmi. Gothová si role zopakovala aj v druhom pokračovaní, s názvom *Pearl*. Za svoj herecký výkon vo filme, získala Gothová nomináciu na cenu Independent Spirit Award za najlepší herecký výkon. Rolu Maxine Minx, si zopakovala aj v tretej časti, s názvom *MaXXXine*, ktorý má premiéru v roku 2024.

Súkromný život
--------------

Gothová sa zoznámil s americkým hercom Shiom LaBeoufom počas natáčania filmu *Nymfomanka* v roku 2012. Zhruba odvtedy spolu tvoria pár. V septembri 2018 bolo oznámené, že sa rozišli a požiadali aj o rozvod. Vo februári 2022 
uviedli, že sa dali opäť dokopy a v marci 2022 sa im narodila dcéra.

Iné projekty
------------

Externé odkazy
--------------

* Mia Gothová v Internet Movie Database (po anglicky)
* Mia Gothová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Mia Goth na anglickej Wikipédii.*

Autoritné údaje:
**NHL** je séria športových videohier vyvinutá firmou EA Canada a predávaná firmou Electronic Arts pod značkou EA Sports. Hra je pripravená v spolupráci s americkou National Hockey League (NHL), ktorá umožnila použitie znakov a formátu tímov, štadiónov a tímových farieb a tiež organizáciou National Hockey League Players’ Association (NHLPA), ktorá umožnila použiť v hre mená a výzor skutočných hráčov.

História
--------

Počítačová séria hier NHL (National Hockey League) sa začala vyrábať v roku 1991/1992. Výsledkom bola verzia NHL 91, ktorá sa však ešte nepredávala vo veľkom, úlohy vývojárov sa chopili programátori z vydavateľstva SEGA. Potom nasledovali verzie, v ktorých boli skôr "textové novinky" a to verzie: NHL 92,93,94,95,96,97,98 (prvýkrát uverejnené Slovenské národné hokejové mužstvo (z reálnych hráčov Žigmund Pálffy, Pavol Demitra, Jozef Stümpel, Róbert Švehla). Prvé väčšie grafické vylepšenie priniesla verzia NHL 99, ktorá bola už 3D.

NHL v novom storočí
-------------------

Verzie 2000 a 2001 priniesli grafické vylepšenia (oproti NHL 99 reálnejšie tváre, vylepšený spôsob hokejových bitiek atď.). Prevratné grafické vylepšenie priniesla verzia 2002. Verzia 2005 mala 2 väčšie novinky: 1.- Nové ligy (Fínsku, Švédsku a Nemeckú) 2.- "Dynasty mód" v ktorom ste mohli "manažovať" svoje mužstvo 16 sezón. Verzia 2006 neponúkla žiadne prevratné vylepšenia. Ďalšie pokračovania na platforme PC už nepriniesli žiadne iné výraznejšie zmeny.

Módy
----

* Rýchly zápas
* Sezóna
* Turnaj krajín (od verzie 98)
* Trénerská kariéra (od verzie 2005)
* ON-LINE (od verzie 2000)
* Be a Pro - hra za jedného hráča (od verzie 09)
* Bitka o pohár (od verzie 10)
* Hockey Ultimate Team (od verzie 11)
* NHL Threes (od verzie 18)
* NHL Ones (od verzie 19)

Verzie
------

| * z
* d
* u
NHL (séria) |
| --- |
| Hry | *NHL Hockey (1991)* · *NHLPA Hockey '93* · *NHL 94* · *NHL Hockey* · *NHL 95* · *NHL 96* · *NHL 97* · *NHL 98* · *NHL 99* · *NHL 2000* · *NHL 2001* · *NHL 2002* · *NHL 2003* · *NHL 2004* · *NHL 2005* · *NHL 06* · *NHL 07* · *NHL 08* · *NHL 09* · *NHL 10* · *NHL 11* · *NHL 12* · *NHL 13* · *NHL 14* · *NHL 15* · *NHL 16* · *NHL 17* · *NHL 18* · *NHL 19* · *NHL 20* · *NHL 21* · *NHL 22* · *NHL 23* · *NHL 24* |
| vývojár: EA Sports |
**Guido van Rossum** je počítačový programátor, známy hlavne ako autor programovacieho jazyka Python.

Van Rossum sa narodil a vyrástol v Holandsku. V roku 1982 získal magisterský titul na University of Amsterdam, neskôr pracoval v mnohých výskumných inštitúciách, vrátane holandskej National Research Institute for Mathematics and Computer Science (Národný výskumný ústav pre matematiku a informatiku) (CWI) (Amsterdam), National Institute of Standards and Technology (Národný inštitút štandardov a technologie) (NIST) (Gaithersburg, Maryland) a Corporation for National Research Initiatives (Spoločnosť pre národnú výskumnú iniciatívu) (CNRI) (Reston, Virginia). Pracoval na vývoji programovacieho jazyka ABC, vychádzajúceho z jazyka Simula.

O pôvode Pythonu napísal Van Rossum v roku 1996 toto:

> 
> „Pred šiestimi rokmi, v decembri 1989, som hľadal zábavný programátorský projekt, ktorý by ma zamestnal cez týždeň počas Vianoc. Moja kancelária … bola zavretá, ale mal som domáci počítač a nič iného na práci. Rozhodol som sa, že napíšem interpreter pre nový skriptovací jazyk, o ktorom som už skôr premýšľal: nasledovníka jazyka ABC, ktorý by zaujal programátorov v Unixe/C. Ako pracovný názov som zvolil Python, lebo som bol v nevážnej nálade (a tiež som veľkým fanúšikom Monty Pythonovho Lietajúceho cirkusu)." (Úvod knihy *Programming Python*, Mark Lutz, vydalo nakladateľstvo O'Reilly)
> 
> 
> 

V roku 1999 poslal Van Rossum agentúre DARPA finančný návrh, nazvaný *Computer Programming for Everybody* (Počítačové programovanie pre každého), v ktorom hlbšie definoval vytýčené ciele Pythonu:

* ľahký a intuitívny jazyk, ktorý je zároveň dostatočne mocný, aby obstál medzi hlavnými konkurentmi
* otvorený kód, takže sa môže každý zapojiť do jeho vývoja
* kód, ktorý je zrozumiteľný ako bežná angličtina
* vhodný pre bežné každodenné úlohy, umožňujúci vývoj v krátkom čase

Tieto ambície sú preukázateľne naplnené. Python sa stal populárnym programovacím jazykom, čiastočne v prostredí Internetu. Medzi komunitou Pythonu je Van Rossum označovaný ako Benevolent Dictator for Life (BDFL, čiže benevolentný doživotný diktátor) v tom zmysle, že pokračuje v dohľade nad procesom vývoja Pythonu a ak je treba, robí významné rozhodnutia.

V roku 2002 dostal na konferencii FOSDEM v Bruseli od FSF *Free Software Award* (Ocenenie slobodného software) za rok 2001.

Guido van Rossum je bratom Justa Van Rossuma, známeho návrhára písma, ktorý tiež vytvoril design fontu, použitého v logu "Python powered."

Iné projekty
------------

Commons
* Spolupracuj na Commons Commons ponúka multimediálne súbory na tému **Guido van Rossum**

Externé odkazy
--------------

* Domovská stránka Guido van Rossuma
* All Things Pythonic (Weblog)
* *Computer Programming for Everybody* Archivované 2014-02-08 na Wayback Machine
* Domovská stránka Pythonu

Autoritné údaje: * GND: 1067604243
* ISNI: 0000000035393853
* LCCN: n96080557
* VIAF: 28799390
* WorldCat: lccn-n96080557
**Sapirova-whorfova hypotéza** alebo **hypotéza jazykovednej vzťažnosti** je hypotéza, že jazyk určuje spôsob, akým ľudia vnímajú okolitý svet a štrukturujú skúsenosť.

S touto zrejme najslávnejšou teóriou so základmi v jazykovom relativizme prišiel americký štrukturalistický lingvista Edward Sapir v 30. rokoch 20. storočia. Nechal sa inšpirovať zistením svojho učiteľa, slávneho antropológa Franza Boasa, ktorý si všimol, že indiánske jazyky sa značne odlišujú od indoeurópskych dokonca aj vo vyjadrovaniach rovnakých reálií. Sapir potom sformuloval hypotézu, podľa ktorej je poňatie reálneho sveta vystavené na jazykových zvyklostiach konkrétnej danej komunity, ktoré potom predurčujú určitý výber interpretácie reality – žijeme teda bez veľkej nadsázky v iných svetoch. So Sapirovou pracou prišiel do kontaktu Benjamin Lee Whorf, ktorý za neho suploval na univerzite, a následne jeho úvahy prehĺbil a radikálne rozpracoval. Názor väčšiny antropológov a lingvistov na ich závery, ktoré vošli do povedomia ako Sapir-Whorfova hypotéza, je však dnes skeptická, pretože myslenie nie je úplne redukovateľné iba na jazyk a rada významov môže byť vyjadrená neverbálnymi alebo mimojazykovými prostriedkami, ako je napríklad mimika, posunky, umenie, jazykový alebo situačný kontext apod.

Externé odkazy
--------------

* FILIT – zdroj, z ktorého pôvodne čerpal tento článok.
**TotalEnergies SE** je súkromná francúzska ropná a plynárenská spoločnosť. Je to jedna zo šiestich „veľmi dôležitých": je to piata zo šiestich najväčších svetových spoločností v tomto odvetví, za spoločnosťami ExxonMobil, Shell, BP a Chevron a pred spoločnosťou ConocoPhillips. Je to prvá francúzska spoločnosť s obratom v roku 2015, piata spoločnosť v Európe a 24. na svete, rovnako ako štvrtá trhová kapitalizácia v eurozóne v roku 2015. Jej aktivity pokrývajú celý výrobný reťazec, od ťažby ropy. a zemný plyn na energiu vrátane špeciálnej rafinácie a komerčnej distribúcie.

*Total Énergies* je spoločnosť, ktorá je aktívna aj v odvetviach výroby energie a nízkouhlíkovej energie.

Skupina Total je prítomná vo viac ako 130 krajinách a má viac ako 100 000 zamestnancov, z toho takmer 25% vo Francúzsku. *Total Énergies* je tiež veľká chemická spoločnosť.

V decembri 2022 mimovládne organizácie Friends of the Earth, Survie a štyri ugandské mimovládne organizácie poslali ropnú skupinu Total pred súd a obvinili ju z porušenia zákona o povinnosti bdelosti veľkých francúzskych spoločností v oblasti ľudských práv a životného prostredia.

Referencie
----------

1. ↑  Total
2. ↑  DOCUMENT DE RÉFÉRENCE 2018
3. ↑   TotalEnergies de nouveau face à la justice pour son mégaprojet d’exploitation pétrolière en Ouganda. *Le Monde.fr*, 2022-12-07. Dostupné online [cit. 2023-12-28]. (po francúzsky)

Iné projekty
------------


|  |  |
| --- | --- |
| Portal | Francúzsky portál |

Commons
* Spolupracuj na Commons Commons ponúka multimediálne súbory na tému **TotalEnergies**
**Hexametyléntetraamín** (iné názvy: **urotropín**, **hexamín**, **meténamín**; E číslo: **E 239**) je, za normálnych podmienok, tuhá biela kryštalická heterocyklická organická zlúčenina. Je dobre rozpustná vo vode a polárnych organických rozpúšťadlách. 

Jeho chemická štruktúra je podobná adamantánu, pričom uhlíky, ktoré sa viažu s ďalšími troma uhlíkmi (uhlíky na kraji) sú v tejto zlúčenine nahradené za dusíky a uhlíky, ktoré sa viažu s ďalšími dvomi (metylénové mostíky) zostávajú nezmenené.

Výroba
------

Za objaviteľa tejto zlúčeniny sa považuje ruský chemik Alexandr Michajlovič Butlerov v roku 1859.

Priemyselne sa vyrába reakciou medzi amoniakom a formaldehydom

Využitie
--------

### V medicíne

V medicíne sa jeho soľ kyseliny mandľovej využíva na liečbu infekcií močovej sústavy, pretože pri kyslom pH sa rozkladá na amoniak a formaldehyd. Formaldehyd je bakteriocídny, pričom pričom tento účinok je zosilnený kyselinou mandľovou. Kyslosť v močovej sústave sa zabezpečuje podaním spolu s vitamínom C (kyselina askorbová). Okrem liečby je vhodný aj na dlhodobú profylaxiu, pretože baktérie si voči formaldehydu, na rozdiel od antibiotík, nedokážu vytvoriť odolnosť. Nemal by sa však používať pri poškodení obličiek.

### Ako tuhé palivo

Hexamín sa spolu s 1,3,5-trioxánom používajú ako tuhé palivo, napríklad na ohrev jedla pri stanovaní atď. Výhodou je, že pri horení nevzniká dym ani popol a taktiež vysoká výhrevnosť tejto látky - 30 MJ/kg. Nevýhodou sú však jeho jedovaté výpary.

### Ako potravinárska prídavná látka

Pod E číslom E 239 sa používa ako potravinárska prídavná latka v EÚ. V USA, Rusku, Novom Zélande ani Austrálii však jeho používanie nie je povolené.

### Výbušniny

Urotropín sa používa na výrobu výbušnín ako RDX, C4, oktogén, hexamín dinitrát a HMTD.

Referencie
----------

1. ↑  Ueber einige Derivate des Jodmethylens Annalen der Chemie und Pharmacie (po nemecky)
2. ↑  Ueber ein neues Methylenderivat Annalen der Chemie und Pharmacie (po nemecky)
3. 1 2  Amines, Aliphatic Ullmann's Encyclopedia of Industrial Chemistry (po anglicky)
4. ↑  EU Approved additives and E Numbers FSA (po anglicky)
5. ↑  Standard 1.2.4 Labelling of Ingredients (po anglicky)
3D štruktúra celulózy
**Celulóza** (zastarano: *buničina*) je rastlinný polysacharid, ktorý je súčasťou stien rastlinných buniek. 

Makromolekula celulózy obsahuje viac, ako 1000 stavebných jednotiek beta-D-glukopyranózy. Na rozdiel od škrobu a glykogénu je tu B-glykozidová väzba. Vzniká reťazec, ktorý má v prírodnom materiáli charakter dlhého nevetveného vlákna. Celulóza je hlavná stavebná látka rastlinných buniek a spolu s lignínom sa podieľa na stavbe sekundárnych bunkový stien. V niektorých látkach sa tvorí čistá celulóza(bavlna), v inom prípade, napr. v dreve, je sprevádzaná inými látkami: lignínom, hemicelulózou a živicami. Celulóza je najrozšírenejším biopolymérom na zemi, ročne jej vzniká až 1,5×109 ton.

Celulóza je nerozpustná látka. Pri reakcii celulózy s hydroxidom sodným a sírouhlíkom vzniká xantogenan celulózy – medziprodukt na výrobu viskózového hodvábu a celofánu. Celulóza sa používa na výrobu papiera, obalových materiálov, hygienických potrieb a podobne. Je hlavnou živinou pre bylinožravcov a najrozšírenejšia organická látka na Zemi.

Príroda
-------

V bunkových stenách rastlín sú jednotlivé celulózové vlákna ďalej spojené vodíkovým mostíkom a ponorené do sacharidovej matrice. To bunkovým stenám dáva pevnosť a tuhosť. Na rozdiel od ďalšieho rastlinného polysacharidu, škrobu, sa polymér nerozvetvuje ani nekrúti, ale zostáva vo forme dlhých rovných reťazcov. 

Živočíchy nemajú enzým, ktorý by dokázal rozštiepiť β 1,4 väzby medzi jednotlivými glukózovými jednotkami. Preto je pre väčšinu živočíchov (aj človeka) celulóza nestráviteľná a v potrave tvorí tzv. vlákninu, ktorá prejde cez tráviacu sústavu bezo zmeny a z tela sa vylúči. Jediné tvory schopné spracovať celulózu sú baktérie. Tieto majú schopnosť celulózu štiepiť a metabolizovať. Pri hydrolytickom štiepení celulózy vznikajú produkty štiepenia (cellopentóza, cellotetróza, cellotrióza, cellobióza) až po glukózu. Bylinožravce teda musia vo svojom tráviacom trakte hostiť symbiotické baktérie, ktoré celulózu rastlinných bunkových stien rozštiepia a umožnia tak zužitkovať energiu, ktorú obsahujú. Najznámejší požierači celulózy sú termity a prežúvavce, ktoré dokážu celulózu takto stráviť.

Využitie
--------

Celulóza sa vyrába z dreva odstránením ostatných zložiek (lignín, hemicelulóza a pod.). Používa sa v papierenskom a textilnom priemysle. Celulóza je hlavná zložka papiera a bavlny. Jej derivátom sú umelé vlákna, ako acetát celulózy (viskóza), surovina na výrobu umelého hodvábu a celofánu. Nitráciou celulózy vzniká nitrocelulóza, známa aj ako strelná bavlna.

Referencie
----------

1. ↑  *Discovery of Cellulose as a Smart Material* Jaehwan Kim and Sungryul Yun Macromolecules, **2006**, 4202-4206, DOI:10.1021/ma060261e

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Celulóza (organická látka)**
* Spolupracuj na Wikislovníku Wikislovník ponúka heslo ****Celulóza (organická látka)****


|  |  |
| --- | --- |
| Portal | Chemický portálBiologický portál |
**Juraj Čajda** (\* 23. december 1844, Dlhé Pole – † 19. február 1913, Martin) bol slovenský publicista, redaktor. Pseudonym: Dlhopoľský, Federov, Ďuro.

Životopis
---------

Narodil sa v učiteľskej rodine. Jeho otec bol František Čajka, jeho matka Anna rod. Podhradská. Študoval na gymnáziu v Nitre, v Ostrihome, v Banskej Bystrici (vylúčený za panslavizmus), maturoval v Bratislave. Právo študoval vo Viedni a Budapešti. Vychovávateľ od roku 1873, zodpovedný redaktor Slovenských novín, 1875 – 1907 Národných novín v Martine, 1879 – 1910 humoristického časopisu Černokňažník. Autor úvodníkov, článkov a úvah, najmä o vnútornej politike Rakúsko-Uhorska, satirických článkov a politických prejavov. Roku 1906 kandidoval do Uhorského parlamentu. Herec a režisér Slovenského spevokolu, spoluzakladateľ Atletického klubu v Martine, spoluorganizátor výstavby Národného domu.

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 153611
* VIAF: 4808156565754823500004
**Ján Fraňo** (\* 30. september 1876, Kozelník – † 23. február 1963, Martin) bol slovenský ľavicový politik a dlhoročný starosta Martina v období medzivojnového Česko-Slovenska.

Životopis
---------

Pôvodne vyučený stolár vystriedal viacero zamestnaní (okrem iných aj v Debrecíne alebo v Budapešti), aby sa v roku 1901 presťahoval do Turca, kde pracoval ako robotník vo vrútockých železničných dielňach. Politicky sa začal angažovať ešte počas svojho pôsobenia v Budapešti, kde najskôr vstúpil do odborového hnutia a neskôr do slovenskej sekcie uhorskej sociálnodemokratickej strany.

Po vzniku Česko-Slovenska bol významným predstaviteľom Česko-slovenskej sociálnodemokratickej strany robotníckej. Od roku 1922 pôsobil ako vicestarosta Turčianskeho Svätého Martina a v roku 1926 bol obecným zastupiteľstvom zvolený za starostu. Vo funkcii zotrval do záveru roku 1938. Počas jeho pôsobenia vo funkcii starostu zažil Turčiansky Svätý Martin významný rozvoj. Po krajinských voľbách v roku 1935 zasadal v slovenskom Krajinskom zastupiteľstve. V roku 1944 sa zapojil do Slovenského národného povstania.

Referencie
----------

1. ↑   *Fraňo, Ján* [online]. narodnycintorin.com, [cit. 2023-09-23]. Dostupné online.